Columbië ondersoek moordpoging teen president | Die Vryburger
Die veiligheidsmagte van Columbië het met ’n ondersoek begin nadat vermoed is dat President Ivan Duque die teiken is van drie inwoners van Venezuela wat hom wou vermoor.
Die polisie het glo die drie mans in hegtenis geneem wat ’n komplot gesmee het om die president te vermoor weens sy hewige kritiek teen die president van Venezuela.
President Ivan Duque is ’n bekende kritikus van die omstrede president van Venezuela, Nicolas Maduro wat sy land die afgrond in bestuur.
Die Minister van Buitelandse Sake in Columbië het die afgelope naweek besonderhede bekend gemaak oor die beweerde komplot teen die president, en gesê alhoewel die drie mans in hegtenis geneem is, word die soektog voortgesit vir moontlike mede misdadigers. Hoe kry ek wysheid (8) - www.bybelkennis.co.za
by Coen Slabber · 19/02/2018
Moenie dink jy het al die wysheid in pag nie, dien die Here en vermy wat sleg is, dit is die geneesmiddel vir jou. Die verkwikking vir jou liggaam (Spreuke 3:7 – 8).
Nog ‘n teken van wysheid is die gewilligheid om advies te aanvaar. Dwase is in hulle eie oë wys. Hulle aanvaar geen advies nie of slegs advies van een groep – baie luister net na mense van hulle eie ras, of klas of politieke oortuiging.
Wysheid is om dinge deur so veel oë as moontlik te sien –deur God se woord en deur die oë van ander mense – mense wat van jou verskil en jou selfs kritiseer. wyse mense omring hulle met raadgewers waar hulle altyd ‘n tweede mening kan kry. Die evangelie bly die grootste hulpbron. Dit wys vir ons dat ons sondaars is, maar gee ook aan ons die versekering van God se onvoorwaardelike liefde.
Is daar ‘n persoon of soort persoon na wie jy behoort te luister, maar dit nie doen nie? Ons het harte wat nie van regstelling hou nie. Ek woon in ‘n samelewing wat vir my sê om net myself te vertrou. Al hierdie dinge werk saam om te verhoed dat ek by ander kan leer. Dit verhoed dat ek uit u woord kan leer. Wat God soek is ‘n berouvolle en gebroke gees.